Správa zo zahraničnej pracovnej cesty

	Príloha k cestovnému príkazu číslo	25/2012	
1.	Účastník pracovnej cesty	
Meno, priezvisko, tituly	RNDr. Lýdia Šuchová	
Útvar	riaditeľka	
Prac. zaradenie	riaditeľka 	
Znalosť jazykov2]	AJ, FJ, RJ	
2.	Pracovná cesta 	
Vykonaná v dňoch	23.5.2012 - 24.5.2012	
Štát	Belgicko 	
Mesto	Brusel	
Názov organizácie vrátane adresy	Science Europe 	
Účel pracovnej cesty	Zasadnutie Valného zhromaždenia SE	
Spôsob financovania (cestovné, pobytové náklady, iné výdavky)	APVV	
3.	Rámcový program pracovnej cesty	
Dátum
	Hodina
	Navštívené organizácie	Mená a funkcie kontaktovaných partnerov	Kontaktné adresy	
23.5.2012	12,00 – 14,00

14,30 – 17,00

18.00 – 19,30

20,00	Pracovné stretnutie s vedeckým sekretárom – stále zastúpenie SR v EÚ 

Konzultácia k ERA NET – Európska komisia (DG RESEARCH)

Seminár IGLO

Science Europe – pracovná večera	Dušan Šándor

Ivan Conesa

Zástupcovia IGLO

Stephan Kuster	Stále zastúpenie SR, Av. Cortemberg, Brusel

DG Research, Brusel

IGLO,  Egmontstraat 11, Brusel
Science Europe, Brusel	
24.5.2012	10,00 – 17,00	Účasť na zasadnutí valného zhromaždenia SE	Paul Boyle – prezident SE	Science Europe, Brusel	
				     	
4.	Stručný priebeh rokovaní/študijného pobytu	
Opis priebehu rokovaní podľa rámcového programu, v prípade študijného pobytu (školenia) jeho charakteristika, výsledky študovanej problematiky, získané poznatky a uplatnenie poznatkov z predchádzajúcich ciest.
Pracovnú cestu som začala stretnutím s pánom Dušanom Šándorom, ktorý je pracovníkom Stáleho zastúpenia SR v EÚ a pokrýva oblasť výskumu. Prerokovali sme aktuálne témy spojené prípravou Horizont 2020, slovenským stanoviskom k pripravovanému materiálu, s možnosťami zapájania slovenských subjektov do medzinárodných výskumných projektov, so zásadami stavby projektov rámcových programov a ostatnými okruhmi spojenými s financovaním vedeckých projektov na európskej úrovni.
Spolu s p. Šándorom sme navštívili pána Ivana Conesa – Alcoloea, pracovníka DG Research. Cieľom stretnutia bolo získať čo možno najviac informácií o schéme ERA NET a ERA NET Plus. Pán Conesa objasnil princípy kreovania tejto schémy podpory výskumu na úrovni EÚ. Jedná sa o podporu sieťovacích aktivít národných grantových agentúr krajín EU, ako aj o priamu podporu výskumným projektom podaným v rámci výziev zverejnených konzorciami ERA NET. Z pohľadu prípravy Horizont 2020 sa javí najpravdepodobnejšie, že sa zachová podoba schémy ERA NET Plus zahŕňajúca priamu podporu projektov.
Témou seminára IGLO (IGLO – informal group of RTD liaison offices) bolo Zjednodušenia v Horizont 2020 a Synergia medzi Horizont 2020 a štrukturálnymi fondmi. V rámci seminára vystúpili zástupcovia DG Research (Horizont 2020) a DG Regio (štrukturálne fondy), ktorí objasnili pripravované strategické materiály Európskej komisie v oblasti podpory výskumu a vývoja. Zdôraznili aspekty zjednodušenia administratívnej stránky oboch strategických programov ako aj snahu nastavenia rovnakých princípov v oboch programoch (napríklad preplácanie DPH, výška nepriamych nákladov...).
Záver pracovného programu v daný deň predstavovala pracovná večera členov Science Europe.
Nasledujúci deň prebehlo celodenné zasadnutie Valného zhromaždenia Science Europe. Rokovanie zahrnulo nasledovné body programu:
Doplnenie Vedeckých výborov SE, Správa o progrese v budovaní kancelárie SE (personálne obsadenie, priestory, newsletter, pracovná skupina na členské príspevky), Pracovné skupiny, Prehlásenie SE k budovaniu ERA (European research Area), revidovanie ERA strategického plánu, členské záležitosti – noví členovi, výška členských príspevkov, rozpočet SE, informácia o Global Research Council...
V rámci zasadnutia sa teda riešili zásadné otázky týkajúce sa novozaloženej organizácie Science Europe, ktorá má v súčasnosti zástupcov zo všetkých krajín EU. Členské organizácie sa hlasovaním vyjadrovali k zásadným otázkam kreujúcej sa organizácie – napríklad k personálnemu obsadeniu pracovných skupín na úrovni ich predsedov, k otázkam členských príspevkov, k stanovisku SE k návrhu na spoluprácu s Európskou komisiou. Účastníkom bola poskytnutá informácia o zasadnutí Global Research Council vo Washingtone. Zasadnutie dalo priestor aj na bilaterálne a multilaterálne rokovania zástupcov jednotlivých členských organizácií.	
5.	Odporúčané závery a návrh úloh	
Návrh opatrení, príp. úloh na využívanie poznatkov s termínmi a uvedením pracovníka zodpovedného za ich realizáciu.
Agentúra ako člen ES bude vykonávať všetky aktivity spojené s jej členstvom, bude presadzovať záujmy Slovenska pri presadzovaní strategických cieľov podpory výskumu na európskej úrovni. 
Pre APVV je zaujímavé členstvo v schémach ERA NET plus, keďže môže predstavovať ďalší typ podpory zapojenia slovenských výskumníkov do riešenia medzinárodných projektových konzorcií. Bude potrebné nadviazať priame kontakty s konkrétnymi ERA NET konzorciami.
	
6.	Prehľad prinesenej dokumentácie a miesto jej uloženia	
Dokumentácia	Miesto uloženia	

Podklady o ERA NET	Kancelária riaditeľa	
7.	Osobitne vyhodnotený očakávaný prínos pracovnej cesty	
APVV bude vyhľadávať formy podpory slovenských výskumníkov v medzinárodných grantových konzorciách.   	
8.	Spôsob zverejnenia výsledkov pracovnej cesty, prenos získaných informácií2]	
Uveďte, kde a kedy boli výsledky zverejnené, príp. adresár osôb a organizácií, ktorým bola správa zaslaná.
Informácie budú poskytnuté predsedníctvu APVV a vecne príslušných organizačným zložkám.	
Súhlasím so zverejnením správy na internete.
	
Správu vypracoval (meno a priezvisko účastníka)
RNDr. Lýdia Šuchová
Dátum 30.5.2012	

Podpis ...................................

Správu schválil (minister školstva, vedy, výskumu a športu SR)
Ing. Bibiana Remiarová, PhD
Dátum 31.5.2012	

Podpis ...................................